cyanic-selkie/wikianc huggingface dataset:
Kerriewors
Geskiedenis
In Sakse het die slagter Max Brückner vanaf omstreeks 1947 met alternatiewe omhulsels vir wors geëksperimenteer nadat natuurlike derms, waarin worsmassa tradisioneel gepers is om styf te word en sy kenmerkende vorm te kry, kort ná die Tweede Wêreldoorlog skaars geraak het. Brückner se nuwe metode het verseker dat lang worsies ook sonder derms gemaak kon word. In die vroeë vyftigerjare het Brückner hom in Wes-Berlyn gevestig waar hy die worsvervaardigingsproses vervolmaak het en sy produk met sukses bemark het.
Die Jankowitz-gesin uit Berlyn-Spandau was sy eerste klante. Brückner se Spandauer ohne Pelle ("Spandause wors sonder dermomhulsel") het saam met die tamatiesous, wat hy volgens Herta Heuwer se voorbeeld berei het, het vinnig gewild geraak. Steeds meer worsverkopers het "kerriewors sonder derm" by hul stalletjies verkoop sodat dié benaming algemeen aanvaar is.
Sedert die 1980's het ander wegneemetes soos Turkse döners en Amerikaanse hamburgers strawwe mededingers vir die kerriewors geword wat drie dekades lank die gewildste produk by Duitse worsstalletjies was. Dit is steeds baie gewild in Berlyn, Hamburg, die Ruhrgebied, die Rynland en in die kafeterias van baie Duitse ondernemings. As verkoelde kitskos word kerrieworsies ook in supermarkte aangebied.
Adam Campbell (akteur)
Adam Campbell (gebore 7 November 1980) is 'n Engelse akteur en skrywer. Hy is bekend vir sy rol in die rolprent The Five-Year Engagement (2012).
George Werner Albu
Sir George Werner Albu (1905 - 1963) was 'n goudnyweraar en die seun van sir George Albu. Hy is in Johannesburg gebore. Hy studeer in Johannesburg en Engeland. Hy word die bestuurder die General Mining and Finance Corporation en volg sy vader op as voorsitter. Tydens die Tweede Wêreldoorlog veg hy in die Midde Ooste. Hy pleeg in 1963 selfmoord as gevolg van swak gesondhied.
Łobez
Łobez (,, Duits: Labes) is 'n Poolse stad in Gmina Łobez, binne die distrik van Łobez, in die woiwodskap van Wes-Pommere. Die stad is aan die Regarivier geleë en het 'n bevolking van 10 066 2019 gehad.
Carlson se halgerda
Carlson se halgerda (Halgerda carlsoni) is 'n seeslak wat tot 60 mm lank word. Dit kom voor in die westelike Stille Oseaan, die kus van Tanzanië en die kus van noordelike KwaZulu-Natal. Die slak se kleur is opvallend, die mantel is wit met verskeie ronde oranjepunt tuberkels. Die seedier se lyf is bedek met onreëlmatige verspreide klein, oranje kolletjies. Die kieue en rinofore se kleur wissel, dit is oor die algemeen wit met swart kolle.
Łobez
Belangrike datums
Kalender:
Cleretum papulosum
Die sandslaai (Cleretum papulosum) is 'n klein eenjarige plant in die familie Aizoaceae en die spesie is endemies aan die Noord-Kaap en die Wes-Kaap.
Aldebaran
Aldebaran (ook genoem Alpha Tauri of α Tau) is ’n rooireusester sowat 65 ligjare van die Son af in die sterrebeeld Bul (Taurus). Dit is die helderste ster in die sterrebeeld en gewoonlik die 14de helderste ster in die naglug, hoewel sy helderheid langsamerhand wissel tussen magnitude 0,75 en 0,95. Aldebaran het ’n planeet ’n paar keer so groot soos Jupiter met die naam Aldebaran b.
Die ster is koeler as die Son met ’n effektiewe temperatuur van 3,900 K, maar sy radius is sowat 44 keer dié van die Son en sy ligsterkte meer as 400 keer die Son s'n. Dit roteer stadig en neem 520 dae om ’n rotasie te voltooi.
Dagtyd
Dagtyd soos waargeneem op Aarde is die tydperk van die dag waartydens 'n gegewe plek natuurlike beligting van direkte sonlig ervaar. Dag vind plaas wanneer die Son bo die plaaslike horison verskyn, dit wil sê, enige plek op die aardbol se hemisfeer wat na die son kyk. In direkte sonlig kan die beweging van die son aangeteken en waargeneem word met behulp van 'n sonwyser wat 'n skaduwee gooi wat stadig beweeg gedurende die dag. Ander planete en natuurlike satelliete wat roteer relatief tot 'n lig primêre liggaam, soos 'n plaaslike ster, ervaar ook dagtyd, maar hierdie artikel bespreek hoofsaaklik dagtyd op Aarde.
Aldebaran
Die ruimtetuig Pioneer 10 vlieg min of meer in Aldebaran se rigtig en sal oor sowat 2 miljoen jaar op sy naaste aan die ster wees.
Name
Die ster se Bayer-naam is "Alpha Tauri" en sy Flamsteed-naam "87 Tauri". Die tradisionele naam, "Aldebaran", kom van die Arabiese al Dabarān, "die volgeling", omdat dit lyk of dit die Plejades volg. In 2016 het die Internasionale Astronomiese Unie se sternaamwerkgroep (WGSN) dié naam vir die ster goedgekeur.
Waarneming
thumb|260px|links|Aldebaran en die [[Hiades (sterreswerm)|Hiades.]]
Aldebaran is een van die maklikste sterre om te vind, deels omdat dit so helder is en deels omdat dit naby een van die opmerklikste asterismes in die lug is. As ’n mens die drie sterre van die Jagter se Belt volg in die teenoorgestelde rigting as Sirius, is die eerste helder ster wat jy sien Aldebaran.
Die ster lê ook tussen die Aarde en die Hiades en dit lyk dus of dit die helderste lid van dié sterreswerm is; die swerm wat die bulkopvormige asterisme uitmaak, is egter meer as twee keer so ver: sowat 150 ligjare.
Aldebaran is 5,47 grade suid van die sonnebaan en kan dus deur die Maan verduister word. ’n Reeks van 49 verduisterings het op 29 Januarie 2015 begin en op 3 September 2018 geëindig. Dit was in die Noordelike Halfrond of naby die ewenaar sigbaar. ’n Aldebaran-verduistering is nie in Suid-Afrika sigbaar nie omdat dit te ver suid van die sonnebaan geleë is. Aldebaran is rondom 1 Junie elke jaar in konjunksie met die Son.
Die Engelse sterrekundige William Herschel het in 1782 ’n dowwe metgesel naby Aldebaran ontdek; ’n ster van die 11de magnirude by ’n hoekskeiding van 117 boogsekondes. Dié het in 1888 geblyk self ’n dubbelster te wees, en nog ’n metgesel van die 14de magnitude is by ’n hoekskeiding van 31 boogesekondes ontdek. Later is met metings van eiebeweging ontdek Herschel se metgesel beweeg weg van Aldebaran en is dus nie fisiek verbind nie.
Eienskappe
thumb|links|240px|’n Vergelyking in grootte tussen Aldebaran en die Son.
Aldebaran se sterreklassifikasie is die standaard vir K5+ III-sterre. Sy spektrum wys dit is ’n reusester wat weg van die hoofreeks geëvolueer het nadat dit die waterstof in sy kern opgebruik het. Die instorting van die middel van die ster in ’n gedegenereerde heliumkern het ’n skil waterstof buite die kern laat ontbrand en Aldebaran is nou op die rooireustak van die Hertzsprung-Russell-diagram.
Die effektiewe temperatuur van die ster se fotosfeer is 3,910 K. Sy metaalinhoud is sowat 30% laer as die Son s'n. Volgens parallaksmetings deur die Hipparcos-satelliet en ander bronne is Aldebaran sowat 65,3 ligjare van die Son af. Sy massa is sowat 16% meer as die Son s'n, maar sy ligsterkte is 518 keer dié van die Son vanweë sy uitgebreide radius, wat 44 keer die Son s’n is.
Die ster verloor tans massa teen ’n tempo van (1-1,6) × 10-11 M⊙ jr.-1 (sowat een aardmassa elke 300 000 jaar) teen ’n snelheid van 30 km s-1. Hierdie sterwind kan opgewek word deur die swak magneetvelde in die laer atmosfeer.
Visuele metgeselle
Vyf dowwe sterre lê naby Aldebaran in die lug. Hierdie dubbelsterkomponente het Latynse hoofletters as name gekry min of meer in die volgorde waarin hulle ontdek is, met "A" wat vir die primêre ster gebruik word. Sommige eienskappe van die komponente word in die tabel onder aangedui, insluitende hulle posisie relatief tot Aldebaran.
Volgens sommige opnames het Alpha Tauri B dalk dieselfde eiebeweging en parallaks as Aldebaran en hulle kan dus ’n fisieke dubbelster wees. Hierdie metings is moeilik omdat die dowwe B-komponent so naby aan die helder hoofster is en die foutmarge te groot is om ’n fisieke verwantskap tussen die twee sterre vas te stel (of uit te sluit). Tot dusver kon geen uitsluitlike bewyse gekry word vir ’n fisieke verwantskap tussen Aldebaran en enige van die komponente nie. Alpha Tauri B se spektraalklas word aangegee as M2,5.
Alpha Tauri CD is ’n dubbelster met die komponente C en D wat deur swaartekrag verbind word en om mekaar wentel. Dié twee sterre lê ver van Aldebaran af en is lede van die Hiades-sterreswerm. Die ander lede van die sterreswerm het geen fisieke wisselwerking met Aldebaran nie.
Planeet
In 2015 het ’n studie langtermynbewyse van ’n planeet getoon. Daar is vasgestel Aldebaran b het ’n minimum massa van 5.8 jupitermassas.
Halisarcidae
Halisarcidae is 'n familie van sponsdiere uit die klas van die Demospongiae (gewone sponse).
Beitbrug-Bulawayo Spoorweg
Die Beitbrug-Bulawayo Spoorweg is 'n privaat spoorlynmaatskappy wat 'n spoorlyn in Zimbabwe tussen Beitbrug aan die Suid-Afrikaanse grens en Zimbabwe se tweede grootste stad Bulawayo bedryf.
Die 3 voet 6 duim (1067 mm) Kaapspoor is 'n bou-bedryf-oordrag projek wat die afstand tussen Bulawayo in Zimbabwe en Suid-Afrika tot 317 kilometer (197 myl) verkort het. Voor sy inhuldiging, het die spoordiens tussen Suid-Afrika en Bulawayo 'n roete deur Botswana gebruik wat ongeveer 200 kilometer (120 myl) langer is. Die korter lyn word hoofsaaklik vir goederevervoer gebruik.
New Limpopo Projects Investments Limited (NLPI), 'n Mauritius-geregistreerde maatskappy, spesialiseer in privaatsektorbeleggings met behulp van die bou-bedryf-oordrag (BBO) konsep. Die Beitbrug-Bulawayo Spoorweg is een van drie spoorwegbedrywighede in Zimbabwe en Zambië wat 'n spoorroete tussen Suid-Afrika en die Demokratiese Republiek van die Kongo vorm.
Die Beitbrug-Bulawayo Spoorweg is op 15 Julie 1999 ingewy. Na 30 jaar van diens sal die projek aan die Nasionale Spoorweë van Zimbabwe oorhandig word teen geen koste. Dit het 'n groot negatiewe impak op die winsgewendheid van Botswana Spoorweë wie se Zimbabwe-verwante vragvolume met 90 000 ton per jaar afgeneem het tot 10 000 ton.
Leonid Kmit
Leonid Kmit (25 Februarie 1908 – 11 Maart 1982) was 'n Sowjetse akteur. Hy was bekend vir sy rolle in die rolprente Chapayev (1934), Staryy naezdnik (1941), V mirnye dni (1951), en Meksikanets (1956).
Bell-versameling
Die Bell-versameling in die Jagger-biblioteek van die Universiteit van Kaapstad is ‘n nalatenskap van die kunstenaar Charles Davidson Bell en sy oom sir John Bell.
Die versameling bestaan uit sketse, waterverfskilderye, houtdrukblokke, medaljes en swaarde. Veral die eenkleurige gewaste pentekeninge van tonele in die Oorlog van die Byl is van groot historiese belang. So ook is die straatbeelde van geboue en mense op die strate van Kaapstad van kultuur-historiese nut. Ook is daar ontwerpe vir posseëls (o.a. die beroemde Kaapse driehoekseëls) van die Kaapkolonie en heraldiese wapens.
In die jare 1834 tot 1836 het Charles Bell die ekspedisie van Andrew Smith na Masjonaland vergesel en ‘n 300 tekeninge op die reis gemaak. Hiervan verskyn 8 in James Chapman se Travels in the interior of South Africa (uitgegee in 1868), meer as 60 van mense, plekke en natuurskoon in Andrew Smith se Diary (van 1939) en ‘n paar in Robert Moffat se Missionary Labours. Verskeie van die oorspronklike sketse is in die Bell-versameling. Sy kunswerke toon sy veelsydigheid as kunstenaar. Hy het ‘n oog gehad vir presiese detail en ‘n fyn humorsin. In 1851 wen hy ‘n goue medalje by die Britse Fine Art Exhibition vir sy skildery Landing of Van Riebeeck at the Cape of Good Hope. Die skildery is in die Suid-Afrikaanse Biblioteek in Kaapstad. ‘n Twintig afdrukke van sy sketse en skilderye is in die Standard Encyclopaedia of Southern Africa opgeneem en waarvan die oorsponklikes in die Africana Museum is.
Sir John Bell (Bonytown, Fifeshire, Skotland, 1 Januarie 1782 – Cadogan Place, Londen, 20 November 1876) was ‘n soldaat in die Napoleontiese oorloë, Kaapse regeringsamptenaar en koloniale sekretaris (dus minister van binnelandse sake) en ook ‘n kunstenaar. Op een tydstip was hy die oudste generaal in die Britse leër. John Bell was besonder kunssinnig. Hy het kerke ontwerp en waarskynlik is die kerk op Robbeneiland na een sy sy planne gebou. In die versameling is waterverfskilderye van Europese tonele en komiese pensketse wat mense aan die Kaap uitbeeld. Die seremoniële swaarde en medaljes is van hom afkomstig.
Cleretum maughanii
Cleretum maughanii is 'n klein eenjarige plant in die familie Aizoaceae en die spesie is endemies aan die Noord-Kaap en kom by Calvinia voor in 'n voorkomsgebied van kleiner as 200 km². Die plant word nie as bedreigd beskou nie.
Susanna
Susanna is 'n Ou Testamentiese apokriewe boek. Dit is die eerste en vorm saam met twee ander Apokriewe boeke Asarja se gebed en Die Lied van die drie jong manne en Bel en die draak die drie toevoegings tot die boek van Daniël. Dit vertel die verhaal van Susanna wat as heldin optree. Sy is baie mooi en 'n godsdienstige vrou wat saam met haar man in Babilon woon. Sy val in die hande van twee regters wat haar seksueel wil misbruik. Sy gee egter nie toe aan hulle eise nie maar vertrou op die Here en word uiteindelik gered. Die Here gebruik die jong Daniël om die twee regters op 'n baie vernuftige manier te ontmasker.
Die skrywer van die boek is onbekend maar daar word vermoed dat dit 'n Jood is wat die boek tussen 150 en 80 v.C. geskryf het.
Ferdinand von Zeppelin
Ferdinand Adolf Heinrich August Graf von Zeppelin (Konstanz, 8 Julie 1838 - Berlyn, 8 Maart 1917) was 'n Duitse uitvinder en lugvaartpionier.
Hy was die seun van paleisbestuurder (hofmaarskalk) Friedrich von Zeppelin en Amelie Macaire d'Hogguer.
In 1853 begin hy sy hoër opleiding, en twee jaar later sy militêre loopbaan, wat hy later as 'n generaal sou afsluit. Tydens die Frans-Duitse Oorlog het hy waargeneem hoe die Franse lugballonne gebruik vir waarnemings en ​​kommunikasie. Geïnspireer hierdeur, het Zeppelin van 1891 af aan die bou van 'n lugskip begin werk. Hy patenteer in 1895 sy lugskip wat later die benaming Zeppelin ontvang het. Dit was 'n sigaarvormige ligter-as-lug vlieënde tuig, wat met waterstof gevul was. Hierdie lugskip het die eerste beheerde lugballon geword wat vir die grootskaalse vervoer van mense en ander kommersiële ladings gebruik kon word. Voor die aanvang van die Eerste Wêreldoorlog was die Zeppelin, ondanks 'n reeks vroeë terugslae, al besonder gewild, en nie net in Duitsland nie. Die swaarder-as-lug vliegtuig tegnologie, wat in later jare die voortou sou neem, was toe nog in sy kinderskoene gewees.
Tussen 1900 en 1908 wend Zeppelin verskeie pogings aan om 'n betroubare lugskip te bou, maar dit het keer op keer misgeloop en in ongelukke en rampe ontaard. Uiteindelik behaal hy wel sukses, en in 1908 keur die militêre owerhede sy projek goed. Zeppelin stig hierna sy eie firma 'Luftschiffbau Zeppelin GmbH'. Die Eerste Wêreldoorlog het getoon dat die Zeppelins egter nie die verwagte doeltreffendheid gehad het nie: hulle was maklike teikens vir die nuwe hoogs maneuvreerbare vliegtuie.
In 1908 is die eksklusiewe Orde "Pour le Merite" aan von Zeppelin toegeken.
Geissorhiza nutans
Geissorhiza nutans is 'n meerjarige blomplant en geofiet wat tot die genus Geissorhiza behoort en deel is van die fynbos. Die spesie is endemies aan die Wes-Kaap en kom in die Olifantsriviervallei en Sederberg voor.
Cleretum patersonjonesii
Cleretum patersonjonesii is 'n klein eenjarige plant in die familie Aizoaceae en die spesie is endemies aan die Noord-Kaap en kom op die Kamiesberg voor waar dit deel van die fynbos is.
Kendal-kragstasie
Kendal-kragstasie is 'n steenkool-aangedrewe kragsentrale in Mpumalanga, Suid-Afrika, omtrent 40km suidwes van Witbank af, en word deur Eskom bedryf. Dit is in 'n gebied waar steenkool ontgin word en ontvang onder andere kole vanaf AEMFC se steenkoolmyn by Vlakfontein naby Ogies.
Bertie Carvel
Bertie Carvel (gebore 6 September 1977) is 'n Engelse akteur. Hy is bekend vir sy rolle in die rolprent Les Misérables (2012) en in die televisiereeks Doctor Who (2005).
Charabali
Charabali (Russies: Харабали) is 'n stad in Astrachan-oblast, Rusland en setel van die gelyknamige Charabali-rajon wat nog 19 kleiner nedersettings insluit. Die stad lê op die linkeroewer van die Asjoeloekrivier, 130 kilometer noordwes van die oblast se hoofstad, Astrachan.
Geskiedenis
Charabali is in 1789 as 'n klein dorpie gestig. Die eerste inwoners was Russiese boere van die Tsjernaftsi-dorpie in die huidige Woronezj-oblast. Dit word in die naam van een van Charabali se woonbuurte, Tsjernafka, weerspieël. Later het setlaars uit die huidige Koersk- en Tambof-oblaste by hulle aangesluit.
Daar is verskeie teorieë oor die oorsprong van die pleknaam Charabali. Dit kom van een van die plaaslike Turkiese tale of Kalmikies, 'n Mongoolse taal, en kan beteken "swart heuwel", "swart vis" of "plek met ruïnes".
Demografie
Volgens Sensus 2010 het Charabali 18 128 inwoners gehad. Ethniese Russe en Kasakke vorm die meerderheid van die stad se bevolking.
Robert Hooks
Robert Hooks (gebore 18 April 1937) is 'n Amerikaanse akteur. Hy is bekend vir sy rolle in die rolprente Trouble Man (1972), Star Trek III: The Search for Spock (1984), Passenger 57 (1992), en Posse (1993).
Saul Joseph Adelman
Saul Joseph Adelman (18 November 1944, Atlantic City) is 'n sterrekundige by The Citadel se Fisika Departement in Charleston, Suid-Carolina. Adelman het sy baccalaureusgraad in fisika van die Universiteit van Maryland in 1966 ontvang en sy Ph.D in sterrekunde van die California Institute of Technology in 1972. Hy spesialiseer in sterrekunde.
Vitali Konyayev
Vitali Konyayev (gebore 11 Mei 1937) is 'n Sowjetse akteur. Hy is bekend vir sy rolle in die rolprente Nash korrespondent (1959), Clear Skies (1961), The Red and the White (1967), en Shchit i mech (1968).
Cleretum pinnatifidum
Cleretum pinnatifidum is 'n klein eenjarige plant in die familie Aizoaceae en die spesie is endemies aan die Wes-Kaap.
Tera
Tera, afgekort as T, is 'n SI-voorvoegsel wat gebruik word in die SI-stelsel en verteenwoordig 'n ordegrootte van 1012.
Evangelies-Lutherse Kerk in Namibië (DELK)
duimnael|regs|270px|Die [[Christuskerk, Windhoek, huisves die oudste Duitse gemeente in Namibië. Die kerkgebou is van 1907 tot 1910 opgerig volgens die plan van die eerste argitek wat in Namibië gebore is, Gottlieb Redecker, en die kerktoring is 24 m hoog.]] regs|duimnael|240px|[[Swakopmund se Duitse gemeente is in 1905 deur die toedoen van die sendeling Heinrich Vedder gestig terwyl oorlog tussen die inheemse bevolking en Duitse koloniale magte kerkstigting in die binneland gehoed het.]] 240px|regs|duimnael|[[Lüderitz se Duitse gemeente is in 1909 gestig.]] duimnael|regs|190px|Die Duitse Evangelies-Lutherse kerk op [[Maltahöhe.]] duimnael|regs|240px|Die Lukaskirche in [[Windhoek is die tweede kerkgebou van die ELKIN (DELK) in die Namibiese hoofstad. Die Rynse Sendinggenootskap het dit in 1908 opgerig. Die kerk is sowat 16 x 8 m groot en bied sitplek aan 150 mense.]]
Die Evangelies-Lutherse Kerk in Namibië (DELK) is die kerkverband in Namibië waartoe die meeste Duitssprekende inwoners behoort. Dit het sowat 5 200 lidmate (uit 'n geskatte Duitse bevolking van 24 000) in 14 gemeentes, wat deur nagenoeg sewe predikante bedien word. Die kerk bedryf drie ouetehuise en twee preprimêre skole. (DELK staan vir Duitse Evangelies-Lutherse Kerk).
Eerste gemeente
Begin 1896 is die eerste Duitse Evangeliese gemeente in Windhoek gestig en om praktiese redes sluit dié gemeente aan by die Evangeliese Kerk van Pruise.
Verdere ontwikkeling
Die uitbraak van die Herereo- en Namaoorlog van 1904/’05 teen die Duitse koloniale bewind het die stigting van nog gemeentes verhinder tot amper aan die einde van die gewapende stryd toe die nedersetters en soldate kon terugkeer na hul woonplekke. ’n Uitsondering was Swakopmund omdat die kus die oorlog vrygespring het. Onder die leiding van dr. Heinrich Vedder, welbekende in die geskiedenis van die sending en kerk in Suidwes-Afrika/Namibië, is die gemeente op Swakopmund in 1905 gestig. Ná die einde van die oorlog ontstaan ook gemeentes op Karibib, Lüderitz, Omaruru en Otjiwarongo. Die jongste gemeente van die latere DELK is in 1934 op Outjo gestig.
Tot in die middel van die sestigerjare is die meeste Duitssprekende gemeentes deur sendelinge van die Rynse Sendinggenootskap bedien. Hulle het ’n sogenaamde dubbele amp beklee omdat hulle verantwoordelik was vir sowel die sending- as die moedergemeente. Net op groot plekke, soos Windhoek, Swakopmund en Tsumeb, was daar permanente predikante uitsluitlik vir die Duitstalige gemeente. Nog altyd was die geestelike versorging van mense op plase ook die leraar se verantwoordelikheid.
Na selfstandigheid
Nog twee maal is belangrike vergaderings van die Duitse gemeentes in die Christuskerk, Windhoek, gehou.
In Julie 1958 besluit die sinode om ’n grondwet vir die kerke op te stel wat op alle gemeentes van toepassing sou wees en wat sou lei tot die stigting van ’n onafhanklike Duitse Evangelies-Lutherse Kerk in Suidwes-Afrika (DELK). Op 30 Mei 1960 kom die gemeentes vir die eerste sinode van die DELK byeen. Oorspronklik het die gemeentes in verband gestaan met die Pruisiese Kerk en later die Oberkirchenrat van Charlotte, Berlyn. Sedert 1961 staan die onafhanklike DELK in vennootskap met die Evangeliese Kerk in Duitsland (EKD). Dit help die DELK met die plasing van geestelikes uit Duitsland omdat daar in Namibië ’n tekort is aan predikante.
James Chalmers (akteur)
James Chalmers (gebore September 1974) is 'n Engelse akteur en assistentregisseur. Hy is bekend vir sy rolle in die rolprente The Current War (2017) en Kill Ben Lyk (2018).
Chosjeoetowo
Chosjeoetowo lê op die linkeroewer van die Asjoeloekrivier. Die dorpie se naam kom van die naam van 'n Kalmikiese stam, die Chosjeoete.
Demografie
Volgens Sensus 2010 het Chosjeoetowo 2 099 inwoners gehad. Etniese Kasakke vorm die meerderheid van die dorpie se bevolking.
Massa-energieverband
Die massa-energieverband is ’n verband tussen die natuurkundige groothede massa en energie wat in 1905 deur Albert Einstein afgelei is uit sy spesiale relatiwiteitsteorie.
Die formule wat dié verband weergee,
E = mc2
, is die bekendste formule uit die relatiwiteitsteorie.
Geskiedenis
Op 26 September 1905 het Einstein sy spesiale relatiwiteitsteorie in die Duitse tydskrif Annalen der Physik gepubliseer. Op 21 November het die tydskrif nog ’n artikel deur hom geplaas. Die opskrif was "Is die traagheid van ’n liggaam afhanklik van sy energie-inhoud?" Einstein se antwoord op dié vraag was "ja". ’n Liggaam wat energie opneem, deur byvoorbeeld lig te absorbeer, kry ’n groter traagheid (massa): dit word moeiliker versnel. Die toename van die massa
Δm
hang saaam met die opgenome energie
ΔE
volgens die verband
x
. Hierin is
c
die ligsnelheid (299 792 458 m/s).
Hierdie verband het betrekking op ’n "toename" van energie en massa. Later het Einstein verder gegaan en veronderstel dat die "hele" massa van ’n liggaam ’n uiting is van inwendige energie. Die totale energie-inhoud van ’n liggaam staan dus in direkte verband met die totale massa. In die Jahrbuch der Radioaktivität het hy in 1907 die formule gepubliseer wat die idee saamvat:
28 Eskader SALM
28 Eskader SALM is die medium-vervoereskader van die Suid-Afrikaanse Lugmag. Die eskader gebruik die Lockheed C-130 Hercules vragvliegtuig en is op Lugmagbasis Waterkloof gehuisves.
Massa-energieverband
Bevestiging
Later is allerlei fisiese verskynsels ontdek waar die totale massa nie dieselfde bly nie. Dit het die verband bevestig tussen ’n toename van massa en energie,
x
. Die verband is ook omstreeks 1930 bevestig met die ontdekking van antideeltjies. Wanneer ’n deeltjie en sy antideeltjie mekaar uitskakel, verdwyn hulle heeltemal. Energie kom vry, en die hoeveelheid energie stem presies ooreen met die gekombineerde massa van die deeltjie en sy antideeltjie.
Nog ’n bekende verskynsel waar die formule van toepassing is, is kernkrag. Die afval by kernsplyting weeg ietwat minder as die grondstof. Omdat
c²
– die kwadraat van ligsnelheid – ’n enorme getal is, verteenwoordig die geringe massaverlies ’n aansienlike hoeveelheid energie. Ook by die fusie van ligte elemente neem die massa af en word energie dus vrygestel. Die waterstofbom is op dié beginsel gebaseer.
In die loop van die 20ste eeu het die formule
by die algemene publiek sinoniem geword met die werk van Einstein, die moderne natuurkunde en ingewikkelde wetenskap in die algemeen.
Victor Kostetskiy
Victor Kostetskiy (12 April 1941 – 6 November 2014) was 'n Sowjetse akteur. Hy was bekend vir sy rolle in die rolprent V moey smerti proshu vinit Klavu K. (1980) en in die televisiereeks Zhizn Klima Samgina (1988).
Kilo
Kilo, afgekort as k, is 'n SI-voorvoegsel wat gebruik word in die SI-stelsel en verteenwoordig 'n ordegrootte van 103 of te wel 'n duisend. As voorbeeld: een kilowatt word afgekort tot 1 kW.
Swawel-32
Swawel-32 (chemiese notasie S) is 'n stabiele isotoop van swawel.
KMR
Vanweë sy kernspin van I=0 is hierdie isotoop nie vir kernmagnetiese resonansie geskik nie.
Cleretum rourkei
Die sandvygie (Cleretum rourkei) is 'n klein eenjarige plant in die familie Aizoaceae en die spesie is endemies aan die Noord-Kaap.
Peter Hooten
Peter Hooten (gebore 29 November 1950) is 'n Amerikaanse akteur en vervaardiger. Hy is bekend vir sy rolle in die rolprente Orca (1977), The Inglorious Bastards (1978), en 2020 Texas Gladiators (1982).
Alexander Bittner
duimnael|regs|Graf van Alexander Bittner by die Wiener Zentralfriedhof
Alexander Bittner (16 Maart 1850, Friedland - 31 Maart 1902, Wene) was 'n Oostenrykse paleontoloog en geoloog. Nadat hy in 1873 aan die Universiteit van Weneen gegradueer het, het hy in Wene as assistent van Eduard Suess aangebly. In 1874-76 het hy geologiese navorsing in Italië en Griekeland gedoen, gevolg deur 'n internskap aan die Imperiale Instituut van Geologie in Wene (1877). In 1897 is hy aangestel as hoofgeoloog van die instituut.
Bittner is bekend vir sy stratigrafies-paleontologiese navorsing van die Oos-Alpe, veral studies van brachiopoda van die Alpe se Trias-periode. Hy was een van die eerste wetenskaplikes om die gevolge van die aardbewing in Belluno wat op 29 Junie 1873 in Noord-Italië plaasgevind het, te ondersoek.
Adansonia za
Adansonia za is 'n boom wat deel van die Malvaceae familie is. Die spesie is endemies aan Madagaskar.
Bel en die draak
Bel en die draak is 'n Ou Testamentiese apokriewe boek. Dit is die derde en vorm saam met twee ander Apokriewe boeke Susanna en Asarja se gebed en Die Lied van die drie jong manne die drie toevoegings tot die boek van Daniël. Dit vertel die verhaal van koning Kores wat agterkom dat Daniël, sy vertroueling, nie die god Bel aanbid nie. Daniël bewys aan die koning dat Bel nie regtig lewe nie en die priesters van bel word dan deur die koning doodgemaak. In die tweede gedeelte word Daniël uitgedaag om 'n groot draak wat die Babiloniërs aanbid dood te maak, wat hy wel doen. In die laaste gedeelte probeer die Babiloniërs om van Daniël ontslae te raak deur die koning te forseer om hom in die leeukuil te gooi. Weereens help die Here vir Daniël.
2 Eskader SALM
2 Eskader SALM is 'n aktiewe eskader van die Suid-Afrikaanse Lugmag (SALM). 2 Eskader is die gevegseskader van die SALM en gebruik die JAS39 Gripen vliegtuig. 2 Eskader is by die Makhado Lugmagbasis by Louis Trichardt, Limpopo gestasioneer.
Bel en die draak
Niemand weet wanneer, waar en deur wie die boek geskryf is nie. Daar word geskat dat die boek tussen 150 tot 100 v.C. in Palestina 'n goeie raaiskoot is. Daar is twee weergawes van die verhaal, een wat in die Septuagint is en die ander is die weergawe van Theodosius.
2 Eskader SALM
Geskiedenis
2 Eskader is in Januarie 1939 by Waterkloof Lugmagbasis gevorm.
Hamacantha
Hamacantha is 'n genus van sponsdiere uit die klas van die Demospongiae (gewone sponse).
Andrei Kostrichkin
Andrei Kostrichkin (24 Augustus 1901 – 28 Februarie 1973) was 'n Sowjetse akteur. Hy was bekend vir sy rolle in die rolprente Shinel (1926), Les (1932), Tri soldata (1932), en Zhenitba Zhana Knukke (1935).
Sogdië
Sogdië of Sogdiana was 'n land in Sentraal-Asië tussen die riviere Amoedarja (Oxus) en Sirdarja (Jaxartes). Sy hartland was die 740 km lang dal van die Zarafsjanrivier wat 'n groot oase in die woestyngebied vorm. Hierdie rivier ontstaan in die huidige Tadjikistan en stroom na die weste langs Rarz, Dardar en Panjikent in die provinsie Sughd van Tadjikistan, na Samarkand in die huidige Oesbekistan en langs Navoi na Bukhara. Ewewydig aan hierdie rivier is die Kashka Darya suidelik van Samarkand, waar twee belangrike nedersettings was Kisj aan die ooskant en Nasaf in die weste.
Tsjaptsjatsji (Astrachan-oblast)
Tsjaptsjatsji (Russies: Чапчачи, Kalmikies: Чавчач) is 'n klein dorpie in Charabali-rajon van Astrachan-oblast, Rusland. Dit behoort tot die Kotsjkowatka Plaaslike Munisipaliteit.
Sogdië
Die taal was hier gepraat is, heet Sogdies, 'n oos-Iraanse taal waarvan vandag nog 'n klein gemeenskap 'n verwante dialek praat, die Yaghnobi. Dit is geskrewe in sy eie Sogdiese skrif.
Geskiedenis
Die eerste keer dat Sogdië genoem word is as 'n satrapie van die Achaimeense Ryk in die vyfde eeu v.C. Die gebied lê oostelik van die landbougebied van Khwarizm en is minder blootgestel aan invalle. In die Seleukiediese tyd word dit as die oostelikste satrapie beskryf. In die tyd van Alexander is die belangrikste stad die oostelikste stad wat deur die Grieke gestig is die stad Alexandria Eschate, wat vandag Khojand heet en in die noorde van Tadjikistan lê. In die middel van die 3de eeu v.C. is dit saam met Baktrië een koninkryk onder Diodotus I. Sogdië het dalk omstreeks 200 v.C. onder Euthydemus I onafhanklik van Baktrië geword. Later is dit nie heeltemal in die Kushan-ryk opgeneem nie, maar die Heftalitiese Hunne het dit beset. Ná hierdie tyd het dit belangrike skakel van die syroete geword en het die Sogdiërs ook kolonies gestig in ander streke soos in Dunhuang. 'n Belangrike sentrum was Afrasiab, die huidige Samarkand, Panjikent en Varaksja. Die einde van die Sogdiërs kom deur die Arabiese inval van 705 – 715 wat die hele gebied aan die Islam onderwerp het.
Tsjaptsjatsji (Astrachan-oblast)
Demografie
Volgens Sensus 2010 het Tsjaptsjatsji 393 inwoners gehad. Etniese Kasakke vorm die meerderheid van die dorpie se bevolking.
Sein und Zeit
Syn en Tyd (Duits: Sein und Zeit en Engelsː Being and Time) is in 1927 gepubliseer en is die magnum opus (groot werk) van die Duitse filosoof Martin Heidegger. Met hierdie boek open Heidegger die pad om in 1928 hoogleraar te word aan die Fakulteit Wysbegeerte van die Universiteit van Freiburg en vestig hy sy naam as 'n oorspronklike denker.
Heidegger bied Syn en Tyd aan as 'n ondersoek na die 'vraag van die Syn'. Hierdie vraag is volgens Heidegger deur filosowe voor hom, onvoldoende hanteer. Hy neem stelling in teen René Descartes en Immanuel Kant wat die werklikheid beskryf as 'n versameling voorwerpe met welbekende eienskappe, wat deur 'n onderwerp waargeneem word. Volgens Heidegger ontbreek hierdie waarneming voldoende ervaringsgrond.
Heidegger poog in Syn en Tyd om die hele menslike bestaan in sekere sin te verstaan. Waarheid is hier vir Heidegger "onverborgenheid" (alètheia). Die waarheid van iets kom tot stand omdat die "Syn" dit so laat wees soos dit is en die waarheid dus aanwesig maak, terwyl die "Syn" self afwesig bly.
In die tradisie van die fenomenologie erken Heidegger alleen Syn, wat, mits dit 'ontsluit' is, 'ontdek' kan word. Of hierdie Syn daadwerkelik ontek kan word hang altyd saam met die manier waarop ons met ons handelinge in die wêreld omgaan (die 'sorg') en dit vind weer sy grond in die manier waarop ons onsself ervaar (eksistensialisme). Dit is waarop die bestaan betrekking het, word deur Heidegger Dasein genoem: 'n Syn wat vir ditself geslote is, wat ons altyd self is en dit wat "in-die-wêreld" is.
Die gedagtes oor mens-wees as Dasein, as in-die-wêreld-wees, as medemens-wees, as syn-na-die-dood (Sein-zum Tode), opvattinge oor niks, oor gespas en ongepaste lewe, oor angs en dood, oor geworpenheid en sorg is tot vandag basisbegrippe in die wysbegeerte.
Duisend
Duisend is 'n hooftelwoord wat in Afrikaans gebruik word vir 1 000 (103). 'n Duisend rand is byvoorbeeld R 1,000.00. Die natuurlike getal volg op 999 en word deur 1 001 voorafgegaan.
Die getal het die volgende elementêre eienskappe:
Kruis
thumb|120px|'n Griekse kruis, met vier ewe lang bene, en 'n satier, 'n kruis met skuins bene.
'n Kruis is 'n geometriese vorm wat bestaan uit twee lyne of balke wat mekaar kruis, gewoonlik loodreg op mekaar. Die lyne loop meestal horisontaal en vertikaal. 'n Kruis met skuins lyne, in die vorm van 'n Latynse letter X, word in heraldiek 'n saltier genoem.
Die kruis in verskeie vorms was 'n simbool van verskillende gelowe. In die tyd voor die Christendom was dit 'n heidense godsdienstige simbool dwarsdeur Europa en Wes-Asië. In antieke tye is 'n beeld van 'n man wat aan 'n kruis hang in landerye geplaas om die gewasse te beskerm. Die kruis is selfs as 'n manlike simbool van die falliese boom van die lewe beskou; dit is dus dikwels gebruik saam met die vroulike genitale sirkel of ovaal om 'n gewyde huwelik aan te dui, soos in antieke Egipte.
Voor die Christendom
thumb|links|180px|Wielhangertjies uit die [[Bronstydperk in die vorm van die "sonkruis" (2de millennium v.C.).]]
Vanweë die eenvoud van die ontwerp (twee lyne wat mekaar kruis) het die gebruik van kruisvormige tekens reeds in die voorgeskiedenis begin, in Europese kultusgrotte van die laat Paleolitikum af en dwarsdeur die voorgeskiedenis tot met die Ystertydperk. Nog voorbeelde van die kruis uit die voorgeskiedenis is eenvoudige kruistekens soos die crux gammata, met gekrulde of hoekige lyne, en die Egiptiese crux ansata, met 'n lus.
thumb|180px|Die argaïese [[wigskrifkarakter LAK-617 (𒔁): 'n kruissamestelling van vyf vierkante.]] Volgens spekulasie was die kruissimbool – selfs in die voorgeskiedenis – verbind met astronomiese of kosmologiese simbole, insluitende die "vier elemente" (Chevalier, 1997), of die kruising van die hemelpool met die horisontale wêreld (Koch, 1955).
In die Europese Bronstydperk het die kruissimbool 'n godsdienstige betekenis gekry, dalk as 'n simbool van wyding, veral met betrekking tot begrafnisse.
Die kruisteken kom soms in kerfmerke voor en het later onafhanklik ontwikkel in 'n syfersimbool in die Romeinse syfers (X, "tien"), die Chinese staafsyfers (十, "tien") en die Brahmisyfers ("vier", vandaar die syfer 4).
In die Fenisiese alfabet en afgeleide skrifte verteenwoordig die kruissimbool die foneem /t/, dus die letter tau, die historiese voorloper van die Latynse T. Die naam "tau" beteken "merk" en is vermoedelik 'n voortsetting van die Egiptiese hiëroglief "twee gekruisde stokke".
Christelike kruis
thumb|180px|Die vroeë gebruik van die globus cruciger ([[ryksappel) op 'n muntstuk van Leontios (695-698).]]
Die vorm van die kruis (crux, stauros), soos verteenwoordig deur die letter tau, is teen die 2de eeu as seël of simbool van die vroeë Christendom gebruik. Clemens van Alexandrië noem dit in die vroeë 3de eeu τὸ κυριακὸν σημεῖον ("die Here se teken")
Hoewel vroeë Christene die T-vorm in geskrifte en gebare gebruik het om die kruis te verteenwoordig, verskyn die Latynse en Griekse kruis (met twee balke wat mekaar kruis) teen die Laat Oudheid in Christelike kuns. Die patriargale kruis, met 'n bykomende dwarsbalk, het in die 10de eeu die eerste keer verskyn.
Die gebruik van 'n groot verskeidenheid kruissimbole het in die tyd van die Kruistogte in heraldiek begin.
Kruisvormige tekens en grafeme
Die kruismerk word gebruik om 'n posisie te merk, iets af te merk of skrapping aan te dui. Die Latynse letter x, die Cyrilliese letter cha en moontlik die wigskrifletter gyfu is van die Griekse letter chi afgelei. Egiptiese hiërogliewe met kruisvorms sluit in die anch "lewe", ndj "beskerm" en nfr "goed; aangenaam".
Sumeriese wigskrif het 'n eenvoudige kruisvormige karakter gehad wat bestaan het uit 'n horisontale en vertikale wig (𒈦), wat gelees is as maš "belasting, opbrengs, rente"; die kruising van twee diagonale wîe was 𒉽, gelees as pap "eerste". Die samevoeging van dié twee tekens het 'n agtpuntige ster tot gevolg gehad wat gebruik is as die teken vir "lug" of "godheid", 𒀭 (DINGIR). Daar was ook ander, ingewikkelder tekens in wigskrif met kruisvorms, soos die klassieke teken EZEN (𒂡).
Egiptiese hiërogliewe met kruisvorms sluit in Gardiner se Z9-Z11 ("gekruise stokke, gekruisde planke").
Die onverwante maalteken (×) is blykbaar sedert die middel 16de eeu in gebruik. Nog tekens wat soos 'n kruis lyk, is die dolkteken (†), die Chinese syfer 十 en die Romeinse syfer X.
Unicode het 'n verskeidenheid kruissimbole in die "Dingbat"-blok (U+2700-U+27BF):
Alfie Clarke (akteur)
Alfie Clarke (gebore 18 November 2007) is 'n Engelse akteur. Hy is bekend vir sy rolle in die televisiereekse Emmerdale (1972) en FilmRaker (2015).
Geissorhiza outeniquensis
Geissorhiza outeniquensis is 'n meerjarige blomplant en geofiet wat tot die genus Geissorhiza behoort en deel is van die fynbos. Die spesie is endemies aan die Wes-Kaap en kom in die Outenikwaberge en Kammanassieberge voor. Die plant het 'n voorkomsgebied van 448 km² en daar is agt subpopulasies wat deur indringerplante, water onttrekking en padkonstruksie bedreig word.
Wikimedia ZA
Wikimedia ZA is die verteenwoordiger van die Wikimedia-stigting in Suid-Afrika.
Dit is op 26 Maart 2011 amptelik as 'n verteenwoordiger goedgekeur en op 25 Februarie 2012 op die been gebring.
Die doelstelling van Wikimedia ZA is om die gebruik van Wikipedia en alle ander Wiki-projekte in Suid-Afrika te bevorder deur so die skepping en verspreiding van inligting te bewerkstellig, vir almal, te eniger tyd, gratis.
Kontak
Om met ons in verbinding te tree, stuur 'n e-pos na [mailto:theresa.hume@wikimedia.org.za Die Administrateur] of sluit by ons nuusbrief aan.
Nuusbrief
Om by ons nuusbrief aan te sluit, besoek Wikimedia ZA Nuusbrief
Ons Webtuiste
Wikimedia ZA
Lidmaatskap
Wikimedia ZA verwelkom enige persoon wat deel wil wees van die groter Wiki-gemeenskap.
Die jaarlikse ledegeld is R30,00.
Belangstellendes het ook die opsie om lewenslange lidmaatskap te kry teen 'n koste van R300,00.
Indien jy belangstel om lid te word, e-pos [mailto:theresa.hume@wikimedia.org.za Die Administrateur].
Krog
Krog is 'n Suid-Afrikaanse van en kan na die volgende persone verwys:
Sam Clemmett
Sam Clemmett (gebore 1 Oktober 1993) is 'n Engelse akteur. Hy is bekend vir sy rolle in die rolprent Survivor (2015) en in die televisiereekse Endeavour (2012) en The Musketeers (2014).
Savely Kramarov
Savely Kramarov (13 Oktober 1934 – 6 Junie 1995) was 'n Sowjetse akteur. Hy was bekend vir sy rolle in die rolprente Gentlemen of Fortune (1971), 2010 (1984), Red Heat (1988), en Tango & Cash (1989).
Adansonia fony
Adansonia fony  is 'n boom wat deel van die Malvaceae familie is. Die spesie is endemies aan Madagaskar. Daar is twee subspesies:
Daglig
Daglig is die kombinasie van alle direkte en indirekte sonlig gedurende die dagtyd. Dit sluit direkte sonlig, verspreide lugbestraling, en (dikwels) beide van hierdie weerkaats deur Aarde en aardse voorwerpe in, soos landvorms en geboue. Sonlig verstrooi of weerkaats deur astronomiese voorwerpe word oor die algemeen nie as daglig beskou nie. Daarom sluit daglig maanlig uit, ten spyte daarvan dat dit indirekte sonlig wat weerkaats word, is.
Definisie
Daglig is teenwoordig op 'n spesifieke plek, tot 'n mate, wanneer die Son bo die plaaslike horison is. Dit is waar vir effens meer as 50% van die Aarde op enige gegewe tydstip. Die buite verligtingssterkte kan egter wissel van 120000 lux vir direkte sonlig om middagtyd, wat oogpyn kan veroorsaak, tot minder as vyf lux vir dik stormwolke met die Son op die horison (selfs <1 lux vir die mees ekstreme geval) ,wat skaduwees van ver straatligte sigbaar kan maak. Dit kan donkerder wees onder ongewone omstandighede soos 'n sonsverduistering of baie hoë vlakke van atmosferiese fynstowwe, waaronder rook, stof, en vulkaniese as ingesluit is.
Intensiteit in verskillende toestande
Ter vergelyking is nagverligtingsvlakke:
Swawel-33
KMR
Swawel-33 is die enigste stabiele isotoop van swawel wat KMR-aktief is. Die kern is nogtans nie so geskik daarvoor nie en swawel-KMR word min aangewend. S het 'n kernspin van I=3/2 en daarmee ook 'n kwadrupool. Die resonansiepieke is breed daardeur of in asimmetriese omringing soms baie breed. Die gevoeligheid van hierdie seldsame kern is laag, net 1,72 x 10-5 keer die proton s'n vir 'n monster met natuurlike isotoopsamestelling. Die chemiese verskuiwings is nogtans aansienlik, sowat 970 dpm.
Adansonia grandidieri
Adansonia grandidieri is 'n boom wat deel van die Malvaceae familie is. Die spesie is endemies aan Madagaskar waar dit in die weste voorkom.
Adansonia perrieri
Adansonia perrieri is 'n boom wat deel van die Malvaceae familie is. Die spesie is endemies aan Madagaskar waar dit in die noorde voorkom.
Swawel-35
Swawel-35 (chemiese notasie S) is 'n radioaktiewe isotoop van swawel.
Spoorder
Swawel-35 wat 'n halfleeftyd van 87 dae besit is die enigste isotoop wat as (bio)chemiese spoorder geskik is. Die ander radioisotope het halfleeftye wat baie kort is (S: 3,2 s, S: 5.04 min).
Daar is 'n paar maniere om S te vervaardig. Die beste is Cl(n,p)S wat dikwels uitgevoer word deur of  aan termiese neutrone bloot te stel. Daar word ook P gevorm deur Cl(n,α)P maar dit kan chemies verwyder word.
Hamacantha acerata
Hamacantha acerata is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Hamacantha en tot die familie Hamacanthidae. Die wetenskaplike naam van die spesie is die eerste keer geldig gepubliseer in 1993 deur Lévi.
Maki Kaji
Maki Kaji (鍜治 真起, 8 Oktober 1951 - 10 Augustus 2021) was 'n Japannese wat bekend staan as die Vader van Sudoku. Hy het die spel verfyn, bemark en meer toeganklik gemaak. Kaji is in Sapporo, Japan gebore.
Anatoly Borisovich Kuznetsov
Anatoly Borisovich Kuznetsov (31 Desember 1930 – 7 Maart 2014) was 'n Sowjetse akteur, skrywer, en vervaardiger. Hy was bekend vir sy rolle in die rolprente Vstrechi na rassvete (1969), White Sun of the Desert (1970), Inkognito iz Peterburga (1978), en Turetskiy gambit (2005).
Swawel-36
Swawel-36 (chemiese notasie S) is 'n stabiele isotoop van swawel.
Swawel-34
Swawel-34 (chemiese notasie S) is 'n stabiele isotoop van swawel.
Isotoopverhoudings
Die S/S-verhouding word dikwels analoog aan die O/O-verhouding as 'n grootheid δ34S in ‰ uitgedruk. Die VCDT (Vienna Canyon Diablo Troiliet)-mineraal word as standaard gebruik en die bereik van afwykings van die standaard hier op aarde in sowat van -50 ‰ tot + 50 ‰.
In stollingsgesteentes en meteoriete is die waarde van δ34S amper 0 ‰ Wisselings in die δ34S -waarde word hier op aarde deur twee prosesse veroorsaak:
'n Groot verandering in die waarde van δ34S van +30‰ tot −10‰ is in piriet tydens die Hüttenberg-anomalie van die Ediacarium van Namibië waargeneem. Hierdie wisseling gaan saam met veranderings is die isotoopverhoudings van koolstof-13, suurstof-18 en 87Sr/86Sr. Die anomalie weerspieël wisselings in die suurstofgehalte en die oksidasiepotensiaal van die Aarde in hierdie tydperk.
Bo Hopkins
Bo Hopkins (2 Februarie 1942-28 Mei 2022) was 'n Amerikaanse akteur en vervaardiger. Hy was bekend vir sy rolle in die rolprente The Wild Bunch (1969), American Graffiti (1973), Midnight Express (1978), en Big Bad John (1990).
Trans man
thumb|200px|Die Amerikaanse voormalige [[basketbalspeler Kye Allums, die eerste openlik transgender NCAA Division I-universiteitsatleet.]] thumb|180px|Die bekroonde akteur [[Brian Michael Smith.]]
'n Trans man of transgender man is 'n man wie se geslag by geboorte as vroulik bepaal is. Die etiket transgender man is nie altyd afwisselbaar met dié van transseksuele man nie, hoewel hulle dikwels so gebruik word. "Transgender" is 'n sambreelterm wat verskillende soorte mense met 'n "ander" binêre oriëntasie (insluitende transseksuele mense) insluit. Trans mans identifiseer hulle as manlik en baie ondergaan chirurgie of hormoonterapie, of albei, om hulle voorkoms so te verander dat dit pas by hulle genderidentiteit of dat dit genderdisforie verlig.
Hoewel dit lyk asof die meeste trans mans hulle as heteroseksueel beskou, en dus tot vroue aangetrokke voel, kan hulle nes cisgender mans enige seksuele oriëntasie of seksuele identiteit hê. Sommige beskou konvensionele etikette van seksuele oriëntasie ontoereikend of ontoepaslik op hulle, en van hulle gebruik dan etikette soos "queer".
Terminologie
Die sambreelterm "trans" is 'n verkorte vorm van beide transgender en transseksueel, en beskryf enigiemand wie se genderidentiteit nie ooreenstem met die geslag wat by geboorte aan hulle toegeken is nie. Trans mans wat 'n manlike voorkoms aanneem, word dikwels FTM, FtM of F2M genoem ('n afkorting van die Engelse female-to-male.
thumb|200px|[[Buck Angel, 'n Amerikaanse akteur, vervaardiger en seksopvoeder.]] thumb|180px|links|Die Filippynse vermaak-ster [[Jake Zyrus, voorheen bekend as Charice Pempengco.]] Die term "transseksueel" het in die mediese en sielkundige wêreld ontstaan en stem baie ooreen met "transgender". Dit beskryf gewoonlik mense wat met genderdisforie geklassifiseer word en permanent van geslag wil verander deur middel van geslagsveranderingsterapie. Baie trans mense verkies die terme "trans" of "transgender"; dit word beskou as meer insluitend en minder stigmatiserend. Ander, soos die akteur en seksopvoeder Buck Angel, verwerp die etiket transgender. 'n Mediaverwysingsgids raai mense aan om nie iemand "transseksueel" te noem nie, tensy hulle dit self verkies.
Transisie
thumb|180px|Die Amerikaanse akteur [[Elliot Fletcher.]] thumb|200px|[[Patricio Manuel, die eerste openlik transgender bokser in Amerika wat professioneel geboks het.]]
Die term "trans man" het oorspronklik spesifiek verwys na transseksuele FTM-mense wat hormoonvervangingsterapie of 'n geslagsveranderingsoperasie, of albei, ondergaan het. Die definisie van "transisie" het intussen verbreed om teorieë van sielkundige ontwikkeling of komplementêre metodes van selfaanvaarding in te sluit. Baie mense wat as transgender identifiseer, kan genderdisforie ondervind.